
# Рөстәм Миңнеханов җылылык өчен түләүләр буенча аңлату эшен активлаштырырга чакырды

Татарстан Президенты Рөстәм Миңнеханов декабрь аенда республика халкына җылылык өчен түләүләрнең артык килүенә игътибар итәргә, бу юнәлештә аңлатма эшләрен активрак алып барырга чакырды. Шулай ук ялгышлар булган очракта, аларны төзәтергә өндәде.

Бу хакта сүз Татарстан Хөкүмәте йортында узган республика киңәшмәсендә барды. Татарстан Президенты Рөстәм Миңнеханов искәрткәнчә, декабрь ае салкын булды, шуңа да җылылык өчен түләүләр дә артыграк булды. Президент, мөрәҗәгатьләр булган очракта, һәр мөрәҗәгать буенча аерым эш алып барырга, аңлатма эшен көчәйтергә, ялгышлар булса, аларны төзәтергә өндәде.

"Татэнерго" АҖ генераль директоры Рәүзил Хаҗиев искәрткәнчә, аңлатма эшләрен алып бару өчен "кайнар линия" оештырылган.

Киңәшмәдән видеоны биредә карарга мөмкин: https://president.tatarstan.ru/pressa/videoreports/video/7015719.htm


Следите за самым важным и интересным в Telegram-каналеТатмедиа

## Нет комментариев
Рөстәм Миңнеханов җылылык өчен түләүләр буенча аңлату эшен активлаштырырга чакырды